køb af digitale produkter
Køb af digitale produkter er køb af digitalt indhold og digitale tjenester.
Købeloven omfatter efter 1. januar 2022 også regler for køb af digitalt indhold og digitale tjenester, herunder aftaler om løbende levering af digitalt indhold og digitale tjenester samt køb af varer med digitale elementer. Disse regler er også blevet implementeret i Forbrugeraftaleloven.
Købeloven indeholder blandt andet regler om levering af digitalt indhold og digitale tjenester, herunder regler for, hvornår der er tale om forsinket levering, hvis sælger vil ændre i aftalen, hvornår der er mangler ved det digitale indhold eller den digitale tjeneste, hvilke opdateringer sælgeren skal levere, hvilke misligholdelsesbeføjelser forbrugeren har ret til mv.